 Državna prvaka Gaber Vandur in Grega Podlesnik  KD Sevnica – TANIN SEVNICA

V okvirih KD Sevnica je svojo četrto sezono delovanja zaključila tekmovalna ekipa cestnega kolesarstva »KD Sevnica-Tanin Sevnica«. Z zahtevnimi treningi in tekmovanji smo pričeli v sezoni 2013, ter se v štirih letih dobro uveljavili na slovenski kolesarski sceni. Klubov , kjer je omogočeno resno delo z mladimi je v državi zelo malo, še posebej, če na kolesarski šport zremo s strani rekreativne in amaterske kolesarske množičnosti. Razlogov za maloštevilnost uspešnih sredin je veliko. Največ k temu prispeva sama zahtevnost in kompleksnost športne panoge, kjer nam obstoječa športna infrastruktura ni v veliko pomoč.  Nujno je namreč  izvajanje treningov v rednem cestnem prometu s povezano logistiko, ter relativno visoki stroški opreme in vzdrževanje le te. V KD Sevnica nas izredno veseli, da smo uspeli pridobiti izredno predanega trenerja  Boruta Pirša, kateri vsa leta ne le izvaja proces, temveč je tudi izredno rezultatsko uspešen. Uspešno zaključenega kroga ni brez tekmovalcev. Ekipo pretekle sezone je sestavljalo 8 fantov, kateri so se popolnoma predali kolesarskemu športu z veliko oporo pri starših. Zaključek  popolnega kroga pa pripada glavnemu sponzorju, kateri s podpiranjem razvoja tekmovalnega športa, daje boljšo veljavo  kolesarstvu v vseh družbenih oblikah. Ekipa, katera je z delom pričela brez vsakršnega kapitala, bodisi znanja, organiziranosti, opreme, ali financ je na dobri poti, da se razvije v trdno sredino, kjer bo omogočen kontinuiran razvoj mladega športnika – kolesarja. Zahvaljujemo se vsem deležnikom projekta za vloženo delo, zaupanje in prilagodljivost. Prepričani smo, da bomo z najrazličnejšim človeškim sodelovanjem projekt razvijali ter izvajali znotraj realnih možnosti.  Premoremo že pet koles, kombi , zagotovljeni dresi in oblačila, predvsem pa redni treningi in udeležba na tekmovanjih koledarja KZS, Alpe –Adria in nekaj mednarodnih dirk I, A, HR… V prihajajoči sezoni najstarejši tekmovalec Aljaž Prah prehaja v novo sredino, kjer mu bo omogočen nadaljnji razvoj. V ekipi imamo prostora  še največ za dva fanta starosti 11 do 12 let. Za informacije o možnostih priključitve smo dosegljivi na kdsevnica@gmail.com 
[bookmark: _GoBack]Rezultatska in druga statistika sezone 2016 »KD Sevnica – Tanin Sevnica«:  8 tekmovalcev, trener Borut Pirš, 40 nastopov na dirkah koledarja nacionalnih kolesarskih zvez SLO, I, A in HR;
Dečki U-13 : cca 500 ur treninga , 6000 km, 111 tekmovalcev v 10 ekipah,  22 dirk Pokala Slovenije (PSLO)
Grega Podlesnik: Državni prvak - kronometer, Državni prvak velodrom 500m, zmaga VN Vodic PSLO, skupno 5. mesto PSLO ….
Leon Klopčič:  7. mesto cestno državno prvenstvo, trikrat 5. mesto PSLO, skupno 8. mesto PSLO….
Ekipno sta  dva tekmovalca zbrala dovolj točk za 4. mesto v razvrstitvi ekip PSLO; 
Dečki U-14: cca 500 ur treninga , 6000km , 88 tekmovalcev v 10 ekipah,  22 dirk Pokala Slovenije (PSLO)
Taj Jeromel: skupno 26. mesto PSLO  ( odpeljal le 14 dirk )
Dečki U-15: cca 600ur treninga, 8000km, 74 tekmovalcev v 10 ekipah,  22 dirk Pokala Slovenije (PSLO)
Gaber Vandur: Državni prvak velodrom 500m in 2000m, Državni šolski prvak, 2. mesto Cestno državno prvenstvo, 2. mesto Državno prvenstvo – kronometer, 4 zmage PSLO , skupno 2. mesto PSLO, 3. mesto skupno Alpe-Adria (4 dirke SLO, A, I)
Drejc Bedek: 2. mesto VN Trstenik PSLO , skupno 13. mesto PSLO, skupno 21. mesto Alpe-Adria
Ekipno PSLO sta le dva tekmovalca zaostala samo za mnogoštevilno ekipo AdriaMobil i osvojila ekipno 2. mesto; 
Starejši mladinci U-19: cca 650 ur treninga, 10000km, 134 tekmovalcev v 11 ekipah, 15 dirk PSLO in 5 dirk v tujini;
Aljaž Prah: 11. mesto Cestno državno prvenstvo, dve 4. mesti PSLO, 18. mesto skupno PSLO…..
Anže Podlesnik : 21. mesto Cestno državno prvenstvo  , 32. mesto skupno PSLO…..
Luka Kavšek: 12. mesto VN Podsmreka, 33. mesto skupno PSLO
Ekipno 8. mesto PSLO;
Kondicijski in aerobni treningi za prihajajočo sezono so se pričeli,  upamo na nadaljevanje uspešnosti , predvsem pa čim manj poškodb in v kolesarstvu neizbežnih stikov s tlemi.   
